Bruno Paul

Bruno Paul (født 19. januar 1874 i Seifhennersdorf, død 17. august 1968 i Berlin) var en tysk, modernistisk arkitekt, interiørarkitekt, møbeldesigner, karikaturtegner og illustratør.

Bruno Paul studerte i Dresden og München. Han ble tidlig en av de aller fremste vitsetegnerne i det satiriske vittighetsbladet Simplicissimus og pionér innen art nouveau-design som illustratør i Die Jugend.

Som arkitekt tegnet Bruno Paul blant annet eneboliger og større hus, men først og fremst interiører og møbler i moderne design, det vil si som representant for modernistiske retninger som Neue Sachlichkeit og annet. Han fikk hovedpremien i sitt fag under Verdensutstillingen i Paris 1900, og deltok deretter med stor framgang på utstillingene i St. Louis 1904, Dresden 1906 og Brussel 1910. I 1907 ble han direktør for Kunstgewerbeschule i Berlin.

Fra 1924 til 1933 var Bruno Paul professor ved og leder for Vereinigte Staatsschulen für freie und angewandte Kunst samme sted. Som mangeårig høyskolelærer påvirket han betydningsfulle kunstnere som Ludwig Mies van der Rohe, Adolf Meyer, George Grosz og Hannah Höch og andre.

 Galleri 

 Referanser 

 Kilder 


 Eksterne lenker 

 Bruno Pauls tegninger i Simplicissimus (velg «P» og «Paul, Bruno»)
 Flere eksempler på Bruno Pauls tegninger i Simplicissimus

Kategori:Tyske arkitekter
Kategori:Tyske karikaturtegnere
Kategori:Tyske illustratører
Kategori:Tyske designere
Kategori:Tyske professorer
Kategori:Personer fra Landkreis Görlitz
Kategori:Fødsler i 1874
Kategori:Dødsfall i 1968